**Каралін Вазняцкі** (дацк. Caroline Wozniacki, польск. Karolina Woźniacka - **Караліна Вазняцкі**; нарадзілася 11 ліпеня 1990 г. горад Одэнсе, Данія) — дацкая тэнісістка польскага паходжання, былая першая ракетка свету ў адзіночным разрадзе.

* Першая ракетка свету па выніках 2010 і 2011 гадоў.
* Пераможца 1 турніру Вялікага шлема ў адзіночным разрадзе.
* Пераможца 30 турніраў WTA ў адзіночным разрадзе і 2 у пары.
* Пераможца 1 юніёрскага турніру Вялікага шлема ў адзіночным разрадзе.
* Былая першая ракетка свету сярод юніёраў.

Каралін Вазняцкі абвясціла пра завяршэнне кар’еры 20 студзеня 2020 года пасля паражэння ў трэцім раўндзе Адкрытага чэмпіянату Аўстраліі. Напрыканцы чэрвеня 2023 года яна абвясціла пра аднаўленне спартыўнай кар’еры пасля таго, як нарадзіла двух дзяцей. Першым турнірам, дзе выступіла датчанка ў 2023 годзе, стаў адкрыты чэмпіянат Манрэаля.

### 2019—2020. Завяршэнне кар’еры

На Адкрытым чэмпіянаце Аўстраліі 2019 года Вазняцкі не змагла абараніць свой мінулагодні тытул, прайграўшы ў трэцім раўндзе Марыі Шарапавай. У красавіку яна змагла выйсці ў фінал грунтовага прэм’ер-турніру ў Чарлстане, у якім саступіла Мэдысан Кіз з лікам 6-7(5), 3-6. У чэрвені 2019 года Вазняцкі ўдзельнічала ў Адкрытым чэмпіянаце Францыі, дзе нечакана прайграла ў першым жа раўндзе расіянцы Вераніцы Кудзярметавай.

На Уімблдане 2019 года Вазняцкі дайграла да трэцяга раўнда. На Адкрытым чэмпіянаце ЗША яна выступіла таксама, прайграўшы ў трэцім раўндзе будучай пераможцы, канадцы Б’янцы Андрэеску, у двух сэтах. У кастрычніку на прэм’ер-турніры вышэйшай катэгорыі ў Пекіне Вазняцкі дайшла да паўфіналу, дзе прайграла Наомі Осацы ў двух сэтах. Па выніках сезона 2019 года Каралін Вазняцкі згодна з рэйтынгам WTA апусцілася на 38 месца.

Напрыканцы 2019 года Вазняцкі анансавала, што завершыць кар’еру ў студзені 2020 года і апошнім турнірам стане Адкрыты чэмпіянат Аўстраліі.

Развітальныя выступленні ў туры ў студзені 2020 года Вазняцкі пачала з турніру ў Оклендзе, дзе ў адзіночным разрадзе дайшла да паўфіналу, прайграўшы Джэсіцы Пегуле з лікам 6-3, 4-6, 0-6. У парным разрадзе яна выступіла ўпершыню з 2016 года і згуляла ў дуэце са знакамітай амерыканкай Серэнай Уільямс. Іх пара змагла дайсці да фіналу, у якім яны прайгралі прадстаўніцам ЗША — Эйжы Мухамад і Тэйлар Таўнсенд з лікам 4-6, 4-6.

На Адкрытым чэмпіянаце Аўстраліі Караліна Вазняцкі завяршыла кар’еру. Апошнім выступам стаў матч у трэцім раўндзе, у якім яна прайграла Унс Джабір (5-7, 6-3, 5-7). Многія тэнісісты выказалі словы падтрымкі і падзякі Караліне за праведзеныя гады ў тэнісе і яе дасягненні. Вазняцкі завяршыла кар’еру ў 29 гадоў, выйграўшы турнір Вялікага шлема — Адкрыты чэмпіянат Аўстраліі ў адзіночным разрадзе і 33 тытулы WTA.

> «Хачу выказаць падзяку заўзятарам, якія мяне ўвесь гэты час падтрымлівалі. Дзякуй маёй сям’і і асабліва бацьку, які быў маім трэнерам доўгія гады.
> 
> Як правіла, я не плачу, але гэта асаблівы момант, які назаўсёды застанецца ў маёй памяці. Гэта была неймаверная прыгода. Цяпер я гатовая да новай главы».
> 
>

### 2023: вяртанне

Вярнулася ў тур летам 2023 года пасля нараджэння двух дзяцей. 8 жніўня на турніры ў Манрэалі правяла першы матч і выйграла яго ў Кімберлі Бірэл, у наступным коле прайграла Маркеце Вандроўшавай. Атрымала ўайлд-кард на Адкрыты чэмпіянат ЗША. У першым раўндзе лёгка перайграла пераможцу кваліфікацыі Таццяну Празораву, далей абыйграла Петру Квітаву і Джэніфер Брэдзі, і толькі ў чацвёртым раўндзе саступіла будучай чэмпіёнцы Коры Гаўф са ЗША.

Выніковае месца ў рэйтынгу WTA паводле гадоў
--------------------------------------------

|  |  |  |
| --- | --- | --- |
| **Год** | **Адзіночнырэйтынг** | **Парнырэйтынг** |
| 2019 | 38 |  |
| 2018 | 3 |  |
| 2017 | 3 |  |
| 2016 | 19 |  |
| 2015 | 17 |  |
| 2014 | 8 |  |
| 2013 | 10 |  |
| 2012 | 10 |  |
| 2011 | **1** | 556 |
| 2010 | **1** | 113 |
| 2009 | 4 | **70** |
| 2008 | 12 | 79 |
| 2007 | 64 | 150 |
| 2006 | 237 | 238 |
|

Зноскі
------

1. 1 2 3 4  WTA website<a href='https://wikidata.org/wiki/Track:Q14580067'></a>
2. ↑  *Горшкова, Ана*. Завершившая карьеру в 2020 году Возняцки объявила о возвращении в тур **(нявызн.)**. *Спорт-Экспресс*. Архівавана з першакрыніцы 30 чэрвеня 2023. Праверана 29 чэрвеня 2023.
3. ↑  Каролин Возняцки завершит карьеру после Australian Open-2020 **(нявызн.)**. Архівавана з першакрыніцы 15 мая 2022. Праверана 16 мая 2020.
4. ↑  Каролин Возняцки: Обычно я не плачу, но сейчас особый момент

Спасылкі
--------

|  |  |
| --- | --- |
| q: | Каралін Вазняцкі ў Вікіцытатніку |
| commons: | Каралін Вазняцкі на Вікісховішчы |

* Афіцыйны сайт спартсменкі Архівавана 15 ліпеня 2006.  (англ.)

---

* Профіль на сайце WTA Архівавана 23 ліпеня 2017.  (англ.)
* Профіль на сайце ITF Архівавана 28 ліпеня 2013.  (англ.)
* Профіль на сайце Fed Cup Архівавана 4 лютага 2012.  (англ.)


| Узнагароды |
| --- |
| Папярэднік**Агнеш Савай** | **Навічок года**2008 | Пераемнік**Мелані Удэн** |

| Тэніс — першыя ракеткі свету (жанчыны, адзіночны разрад) |
| --- |
|  | 
* Крыс Эверт
* Іван Гулагонг-Коўлі
* Марціна Наўрацілава
* Трэйсі Осцін
* Штэфі Граф
* Моніка Селеш
* Аранча Санчэс-Вікарыа
* Марціна Хінгіс
* Ліндсей Дэвенпорт
* Джэніфер Капрыяці
* Вінус Уільямс
* Серэна Уільямс
* Кім Клейстэрс
* Жусцін Энэн
* Амелі Марэсмо
* Марыя Шарапава
* Ана Іванавіч
* Алена Янкавіч
* Дзінара Сафіна
* Каралін Вазняцкі
* Вікторыя Азаранка
* Анжаліка Кербер
* Караліна Плішкава
* Гарбінье Мугуруса
* Сімона Халеп
* Наомі Осака
* Эшлі Барці
* Іга Свёнтак

 |

|  |  |
| --- | --- |
| ⚙️   У сацыяльных сетках | Facebook (англ.) · X (англ.) |
| Фота, відэа і аўдыё | Instagram (англ.) |
| Тэматычныя сайты | ITF · ITF · Olympedia · Olympic Channel · МАК · Уімблдан · Česko-Slovenská filmová databáze · Discogs · Internet Movie Database · Giant Bomb |
| Слоўнікі і энцыклапедыі | Вялікая нарвежская · Brockhaus · Munzinger |
| Нарматыўны кантроль | GTAA: 223937 · NLP: a0000003706276 · VIAF: 7589151353544852720007 |